Príloha č. 2 – Opis predmetu zákazky

Zvyšovanie energetickej účinnosti kultúrneho domu v obci Kalonda – stavebný dozor na stavbe

Podrobná špecifikácia činností výkonu stavebného dozoru
1. oboznámenie sa s projektovou dokumentáciou, stavebným povolením a súvisiacimi rozhodnutiami orgánov verejnej správy v rozsahu potrebnom pre výkon stavebného dozoru, 
2. kontrola dodržiavania podmienok stavebného povolenia a všeobecne záväzných právnych predpisov počas realizácie stavby, 
3. kontrola súladu realizovaných stavebných prác s projektovou dokumentáciou overenou v stavebnom konaní, 
4. kontrola kvality vykonávaných stavebných prác v rozsahu zistení pri výkone stavebného dozoru, 
5. kontrola tých častí stavebného diela, ktoré budú zakryté alebo sa stanú neprístupnými, a vykonanie zápisu o výsledku kontroly do stavebného denníka, 
6. sledovanie vedenia stavebného denníka a vykonávanie zápisov v rozsahu práv a povinností stavebného dozoru podľa príslušných právnych predpisov, 
7. kontrola, či zhotoviteľ vykonáva predpísané skúšky materiálov, výrobkov a konštrukcií, a kontrola predložených dokladov v rozsahu potrebnom pre posúdenie súladu so schválenou projektovou dokumentáciou, 
8. kontrola dokladov o zhode výrobkov a materiálov použitých na stavbe v rozsahu potrebnom pre výkon stavebného dozoru, 
9. bezodkladné informovanie stavebníka / Mandanta o zistených nedostatkoch pri realizácii stavby, ktoré môžu mať vplyv na kvalitu alebo bezpečnosť stavby, 
10. účasť na kontrolných dňoch stavby podľa potreby vyplývajúcej z priebehu realizácie stavby, 
11. vypracovanie stručných správ o výkone stavebného dozoru v dohodnutých intervaloch, obsahujúcich najmä zistené nedostatky a upozornenia na nesúlad realizácie s projektovou dokumentáciou alebo stavebným povolením, 
12. kontrola uskladnenia materiálov, zariadení a konštrukcií na stavenisku v rozsahu, ktorý môže ovplyvniť kvalitu realizovaných stavebných prác, 
13. kontrola úplnosti dokladov potrebných k odovzdaniu a prevzatiu stavby v rozsahu súvisiacom s výkonom stavebného dozoru, 
14. kontrola dokumentácie skutočného vyhotovenia stavby v rozsahu potrebnom pre kolaudačné konanie, 
15. účasť na odovzdaní a prevzatí stavby alebo jej časti, 
16. kontrola odstránenia zistených vád a nedorobkov v rozsahu zistení stavebného dozoru, 
17. účasť na kolaudačnom konaní, 
18. kontrola vypratania staveniska v rozsahu súvisiacom s ukončením stavby. 
19. Stavebný dozor vykonáva kontrolu realizácie stavby z hľadiska súladu s projektovou dokumentáciou, technickými predpismi a obvyklými technologickými postupmi v rozsahu výkonu stavebného dozoru, avšak nezodpovedá za návrh technologických postupov, organizáciu realizácie stavby ani za činnosť zhotoviteľa.

Rozsah a obmedzenie zodpovednosti stavebného dozoru
Stavebný dozor vykonáva svoju činnosť v rozsahu podľa stavebného zákona, príslušných vykonávacích predpisov a uzatvorenej zmluvy o výkone stavebného dozoru.
Stavebný dozor vykonáva kontrolnú činnosť v rozsahu primeranom charakteru stavby a nenesie zodpovednosť za skutočnosti, ktoré nemohol zistiť pri výkone dozoru vykonávaného s odbornou starostlivosťou. 
Stavebný dozor nezodpovedá za vady stavby, ktoré nebolo možné zistiť pri kontrole vykonávanej obvyklým spôsobom pri výkone stavebného dozoru.
Zodpovednosť stavebného dozoru za škodu je obmedzená na rozsah jeho činnosti podľa zmluvy o výkone stavebného dozoru, pokiaľ právne predpisy neustanovujú inak.
Výkon stavebného dozoru nepredstavuje garanciu bezchybného zhotovenia stavby. Za kvalitu stavby zodpovedá jej zhotoviteľ. 
Stavebný dozor najmä:
1. nevykonáva riadenie stavby, 
2. nevykonáva funkciu projektového manažéra, 
3. nevykonáva technický dozor investora v rozsahu riadenia stavby, 
4. nezodpovedá za dodržanie zmluvy o dielo, 
5. nezodpovedá za dodržanie ceny stavby, 
6. nezodpovedá za dodržanie harmonogramu prác, 
7. nezodpovedá za činnosť zhotoviteľa, 
8. nezodpovedá za správnosť projektovej dokumentácie v rozsahu, ktorý nesúvisí s výkonom stavebného dozoru
9. nezodpovedá za vady spôsobené zhotoviteľom, projektantom alebo stavebníkom, 
10. nezodpovedá za výkon činnosti koordinátora BOZP, 
11. nezodpovedá za dodržiavanie predpisov BOZP a PO na stavenisku; za ich dodržiavanie zodpovedá zhotoviteľ stavby a koordinátor BOZP, 
12. nevykonáva kontrolu správnosti výkazov výmer, rozpočtov, fakturácie ani ekonomického plnenia zmluvy o dielo, pokiaľ nie je výslovne dohodnuté inak, 
13. nezodpovedá za zabezpečenie kolaudačného konania ani za zabezpečenie dokladovej časti stavby; kontrola dokladov je vykonávaná len v rozsahu výkonu stavebného dozoru. 
14. nevykonáva trvalý dohľad na stavbe.
 
